PATVIRTINTA

Kauno r. Lapių pagrindinės mokyklos

Direktoriaus 2023 m. lapkričio 30 d.

Įsk. Nr.

# KAUNO R. LAPIŲ PAGRINDINĖS MOKYKLOS MOKYTOJŲ TARYBOS NUOSTATAI

1. **BENDROSIOS NUOSTATOS**
2. Kauno r. Lapių pagrindinės mokyklos (toliau – Mokykla) Mokytojų taryba (toliau – Mokytojų taryba) yra nuolat veikianti Mokyklos savivaldos institucija, kurios veikla grindžiama humaniškumo, demokratiškumo, atsinaujinimo, viešumo principais ir vadybos profesionalumu, pedagogine iniciatyva ir bendradarbiavimu mokytojų profesiniams ir bendriesiems ugdymo klausimams spręsti, analizuoti praktinius švietimo politikos įgyvendinimo klausimus Mokykloje ir teikti siūlymus Mokyklos tarybai, Mokyklos direktoriui.
3. Mokytojų taryba savo veiklą grindžia Lietuvos Respublikos Konstitucija, Lietuvos Respublikos švietimo įstatymu ir kitais įstatymais, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministro įsakymais, Mokyklos direktoriaus įsakymais, Mokyklos nuostatais ir kitais teisės aktais.
4. Mokytojų tarybos išvados ir pasiūlymai, teikiami steigėjui, Mokyklos direktoriui, kitoms Mokyklos savivaldos institucijoms ar socialiniams partneriams, yra rekomendacinio pobūdžio.
5. Mokytojų tarybos veiklą reglamentuoja Mokytojų tarybos nuostatai (toliau – Nuostatai), kuriuos įsakymu tvirtina Mokyklos direktorius.

# II.STRUKTŪRA, VALDYMAS IR SUDARYMO PRINCIPAI

1. Mokytojų taryba sudaro Mokyklos direktorius, direktoriaus pavaduotojai ugdymui, visi Mokykloje dirbantys mokytojai, psichologas, socialinis pedagogas, logopedas, bibliotekininkas, kiti tiesiogiai ugdymo procese dalyvaujantys asmenys.
2. Mokytojų tarybai vadovauja Mokyklos direktorius. Mokytojų tarybos posėdžiai šaukiami ne rečiau kaip tris kartus per metus. Prireikus gali būti kviečiamas neeilinis posėdis. Posėdžius kviečia Mokyklos direktorius. Posėdis yra teistas, jei jame dalyvauja ne mažiau kaip du trečdaliai Mokytojų tarybos narių. Nutarimai priimami posėdyje dalyvavusių narių balsų dauguma. Jei balsai pasiskirsto tolygiai, sprendimą lemia pirmininko balsas.
3. Mokytojų tarybos sekretorius renkamas iš Mokytojų tarybos atviru balsavimu balsų dauguma. Mokytojų tarybos dokumentus pagal Dokumentų tvarkymo ir apskaitos taisykles tvarko sekretorius.
4. Mokytojų taryba renkama trejiems metams. Tas pats asmuo Mokytojų tarybos nariu gali būti dvi kadencijas iš eilės.
5. Mokytojų tarybai vadovauja pirmininkas, išrenkamas atviru balsavimu balsų dauguma pirmajame naujos sudėties Mokytojų tarybos posėdyje. Tas pats asmuo Mokytojų tarybos pirmininku gali būti dvi kadencijas iš eilės. Nutrūkus Mokytojų tarybos pirmininko įgaliojimams pirma laiko, į jo vietą atviru balsavimu balsų dauguma Mokytojų tarybos posėdyje išrenkamas naujas Mokytojų tarybos pirmininkas.
6. Dėl svarbių priežasčių nedalyvaujant pirmininkui, Mokytojų tarybai vadovauja pirmininko pavaduotojas, išrenkamas atviru balsavimu balsų dauguma pirmajame naujos sudėties Mokytojų tarybos posėdyje. Tas pats asmuo Mokytojų tarybos pirmininko pavaduotoju gali būti dvi kadencijas iš eilės. Nutrūkus Mokytojų tarybos pirmininko pavaduotojo įgaliojimams pirma laiko, į jo vietą atviru balsavimu balsų dauguma Mokytojų tarybos posėdyje išrenkamas naujas Mokytojų tarybos pirmininko pavaduotojas.
7. Mokytojų tarybos posėdžius inicijuoja Mokytojų tarybos pirmininkas ne rečiau kaip tris kartus per metus. Prireikus gali būti sušauktas išplėstinis Mokytojų tarybos posėdis.
8. Posėdis yra teisėtas, jei jame dalyvauja ne mažiau kaip du trečdaliai Mokytojų tarybos narių. Nutarimai priimami posėdyje dalyvaujančių balsų dauguma. Mokytojų tarybos nutarimai yra teisėti, jei jie neprieštarauja teisės aktams.

# MOKYTOJŲ TARYBOS FUNKCIJOS

1. Mokytojų taryba atlieka šias funkcijas:
   1. aptaria švietimo politikos įgyvendinimo klausimus, praktinius pedagoginės veiklos tobulinimo būdus, mokytojo profesijos kompetencijos tobulinimo galimybes;
   2. inicijuoja kaitos procesus;
   3. formuoja ir koreguoja veiklos tikslus ir uždavinius;
   4. planuoja ugdymo turinį ir priima nutarimus praktiniais švietimo reformos įgyvendinimo, mokinių ugdymo kokybės klausimais;
   5. aptaria praktinius pedagoginės veiklos tobulinimo būdus, mokytojų pedagoginės ir dalykinės kompetencijos ugdymo galimybes;
   6. priima nutarimus vadovaudamasi Švietimo ir mokslo ministerijos patvirtintais bendraisiais ugdymo planais, steigėjo sprendimais ir kitais norminiais aktais;
   7. svarsto ir priima nutarimus mokinių kėlimo į aukštesnę klasę, mokinių šalinimo iš mokyklos klausimais;
   8. nustato mokinių pažangos ir pasiekimų vertinimo, informacijos rinkimo ir panaudojimo tvarką, atsiskaitymo formas;
   9. diskutuoja dėl mokyklos strateginio plano, veiklos programos, aptaria ugdymo plano, bendrųjų ugdymo ugdymosi programų įgyvendinimo ir bendrųjų išsilavinimo standartų pasiekimų klausimais;
   10. sprendžia vaikų sveikatos, socialinės paramos, ugdymo(si), prevencinės veiklos, poilsio, mitybos, saugumo klausimus;
   11. svarsto mokinių neformaliojo ugdymo klausimus;
   12. renka atstovus į Mokyklos tarybą ir Pedagogų atestacijos komisiją;
   13. svarsto mokytojų darbo krūvius, vertina mokyklos vadovų veiklą, reikšdami nuomonę apie vadovų ketinimus atestuotis;
   14. teikia siūlymus mokyklos adminstracijai, atestacijos komisijai dėl mokytojų atestacijos bei kvalifikacijos tobulinimo;
   15. teikia siūlymus dėl Mokyklos strateginio ir metinio veiklos planų, Mokyklos ugdymo plano parengimo ir jų įgyvendinimo;
   16. analizuoja mokytojų bendrųjų ir dalykinių kompetencijų tobulinimo poreikį ir teikia siūlymus dėl jų tobulinimo organizavimo ir veiksmingo tam skirtų lėšų panaudojimo;
   17. inicijuoja inovacijų diegimą Mokykloje, gerosios patirties sklaidą;
   18. teikia siūlymus dėl pedagoginių darbuotojų skatinimo;
   19. svarsto Mokyklos direktoriaus ir mokytojų metodinių grupių teikiamus klausimus;
   20. teikia siūlymus dėl mokymo(si) priemonių įsigijimo, atnaujinimo.

# MOKYTOJŲ TARYBOS NARIŲ TEISĖS IR PAREIGOS

1. Mokytojų tarybos pirmininkas turi teisę:
   1. siūlyti tarybos veiklos planą;
   2. kviesti į Mokytojų tarybos posėdžius kitų Mokyklos savivaldos institucijų atstovus, Mokyklos direktorių, administraciją, mokytojus ir kitus su svarstomu klausimu susijusius asmenis kviestinių narių, patariamojo balso teisėmis;
   3. organizuoti Mokytojų tarybos nutarimų ir rekomendacijų vykdymo stebėseną;
   4. skelbti ir pakeisti posėdžio datą ir darbotvarkę;
   5. siūlyti posėdžio reglamentą, nutarimo projektą.
2. Mokytojų tarybos pirmininkas privalo:
   1. prieš savaitę iki Mokytojų tarybos posėdžio informuoti narius apie posėdžio datą ir darbotvarkę;
   2. laikytis pedagogo etikos principų;
   3. informuoti apie anksčiau priimtų nutarimų ir rekomendacijų vykdymą;
   4. leisti Mokytojų tarybos nariui iš anksto susipažinti su svarstymo medžiaga;
   5. taupiai naudoti posėdžio laiką.
3. Mokytojų tarybos pirmininkas turi sprendžiamojo balso teisę ir atsako už visą Mokytojų tarybos veiklą.
4. Mokytojų tarybos nariai turi teisę:
   1. iš anksto susipažinti su svarstymo medžiaga;
   2. išsakyti savo nuomonę svarstomu klausimu, aktyviai dalyvauti Tarybos veikloje;
   3. laikytis konfidencialumo, pedagoginės etikos principų, bendrabūvio normų;
   4. teikti pasiūlymus posėdžio darbotvarkei ir nutarimams;
   5. turi teisę gauti iš mokyklos administracijos informaciją apie mokyklos veiklą.
5. Mokytojų tarybos nariai privalo:
   1. dalyvauti Mokytojų tarybos posėdžiuose;
   2. priimti pastabas ir pasiūlymus;
   3. taupiai naudoti posėdžio laiką;
   4. prašyti Mokytojų tarybos pirmininko leidimo nedalyvauti posėdyje dėl svarbios priežasties, pranešti pirmininkui apie nedalyvavimo priežastis.

# BAIGIAMOSIOS NUOSTATOS

1. Mokytojų tarybos posėdžio protokolas yra Mokyklos veiklos dokumentas.